بخيت وعديله 2

بخيت و عديله 2 «الجردل و الكنكه»   هوا فيلم مصرى انتاج سنة 1997 من بطولة عادل امام و شيرين.
الفيلم من تأليف و سيناريو لينين الرملى و اخراج نادر جلال. من نفس السلسله قبله فيلم بخيت وعديله سنة 1995 و بعده فيلم هالو امريكا سنة 2000

 حكاية فيلم بخيت و عديله 2 الجردل و الكنكه 
بخيت و عديله البوليس ظبطتهم بيحبو بعض ع الپلاچ و عمل لهم قضيه و الجرسون ظبتهم بيحبو بعض فى الكازينو و هما مع عيلتهم و كرشهم . السمسار فرجهم شقق وحشه اوى ع السطح و فى البدروم و غاليه اوى. مصيلحى صاحب الشركه الللى بتشتغل فيها عديله حاول يغتصبها. بخيت و عديله عايزين يتجوزو و ما معاهومش فلوس يجيبو شقه. عديله سمعت من زميلاتها ان اعضاء مجلس الشعب لهم شقق و عربيات و امتيازات فقررت ترشح نفسها . بخيت الس عليها و بعدين رشح نفسه . رغم انهم وصلو اول ناس و مفروض ينقو الرموز الانتخابيه اللى تعجبهم موظف الانتخابات ادا بخيت رمز جردل و ادا عديله رمز كنكه و لما اعترضو قال لهم اشتكو لمستشار وزارة العدل و برضه هتفضل جردل و انتى كنكه. اعلانات عديله اتقطعت و تهمت بخيت فقال ليها ان مالوش صالح لانها مترشحه فئات و هو عمال. راحو سرادقات المنافسين عشان يعملو لنفسهم دعايه لان ماعندهومش فلوس يعملو سرادقات. بلطجيه عذبو نزيه و لما قال لهم تبع مين قالو تبع اللى تبعه. تجار عرضو يدعموهم فى الانتخابات عشان يساعدوهم. مرشحين تانيين حاولو يرشوهم عشان يتنازلو عن الترشيح للانتخابات . بخيت و عديله كانو عايزين يتنازلو للى يدفع اكتر .بلطجيه تبع المرشحين التانيين عذبوهم و بخيت حما عديله بجسمه و اتعور جامد. بخيت دخل مستشفا بعد ما ضربوه هوا و عديله. بخيت هرب من المستشفا عشان ما معاهوش فلوس . الناس افتكرو انه مات و مشو فى جنازته و بعد كدا بان ان بخيت لسه عايش و الناس انتخبو بخيت و عديله و دخلو مجلس الشعب لكن يتفاجئو ان صاحب الشنطه زعيم عصابة الهيروين بقا نايب و النصاب وجيه بقا نايب و ربا دقنه و مدير البنك اللى خد الهيرويين بقا نايب و افتتح جلسة البرلمان عشان هوا اكبر عضو .

 تمثيل 

 عادل امام:(بخيت حنيدق المهيطل)(عنده محل تصليح ادوات كهربا وارثه من ابوه و اشتغل فى مصنع صلب بعد الضهر)
 شيرين:(عديله على صندوق)( بتشتغل مدرسه الصبح و موظفه فى شركه خاصه بعد الضهر)
 احمد راتب:(نزيه) (ابن خالة عديله)(بلطجيه عذبوه و لما سألهم تبع مين قالو تبع اللى تبعه)
 سعيد صالح:(خميس) (زميل بخيت فى مصنع الصلب)
 سعيد عبد الغنى:(رسمى) (مدير مصنع صلب اشتغل فيه بخيت . رفد بخيت لما اشتكا له الفساد اللى فى المصنع)(مرشح لمجلس الشعب)
 نظيم شعراوى:(واصل)(وزير مرشح لمجلس الشعب)
 محمد هنيدى:(سواق)
 ممدوح وافى:(مصيلحى) (صاحب شركه خاصه اشتغلت فيها عديله و حاول يغتصبها)
 علاء ولى الدين:(شاويش ساذج طيب)
 طلعت زكريا:تاجر غنى
 سامى سرحان:تاجر غنى
 فايق عزب:تاجر غنى
 صفاء الطوخى:تاجره غنيه
 كمال سليمان:(ابو الوفا)(مرشح لمجلس الشعب. اسلامجى بدقن و متجوز كذا واحده و عايز يرشى بخيت عشان يسيب عديله و عايز يرشى عديله عشان ما ترشحش نفسها و عشان عايز يضم عديله لحريمه)
 سيد حاتم:موظف اختيار رموز المرشحين ادا بخيت رمز جردل و ادا عديله رمز كنكه و لما اعترضو قال لهم مش عاجبكو اشتكو لمستشار وزارة العدل وبرضه هتفضل جردل و انتى كنكه
 حسن الديب:الرفيق بلابيعو مؤلف شعارات انتخابيه
 محمد عبد الجواد:وكيل نيابه
 فاتن شعبان:مدرسه زميلة عديله
 سلوى عثمان:مدرسه زميلة عديله
 هانم محمد:(عزيزه)(ام بخيت)
 عثمان عبد المنعم:(على صندوق) (ابو عديله)
 كوثر رمزى:(مرات على صندوق . مرات ابو عديله)
 مصطفى متولى:(عضو مجلس شعب. ريس عصابه بتاع شنطة فلوس و هيروين)
 عزت ابو عوف:(عضو مجلس شعب. نصاب . حط عمه و ربا دقنه و لبس عبايه)
 حسن حسنى:( عضو مجلس الشعب اللى كان مدير بنك خد الهيروين . افتتح جلسه مجلس الشعب لانه اكبر عضو)

 طاقم الشغل 

 نادر جلال (مخرج)
 هشام حلمى عزب (منتج)
 محمد زين (منتج فنى)
 صلاح عبد الرزاق (مونتاج)
 سمير فرج (مدير التصوير)
 محمد ياسين (مخرج مساعد)
 نشأت عبد اللطيف (مساعد مخرج أول)
 نادر هلال (سكريپت)
 إبراهيم الطوخى (مساعد حركه)
 وائل درويش (مصور)
 محمد بكر (فوتوغرافيا)
 محمد جوهر (فوتوغرافيا)
 وداد راغب (مونتاج نيجاتيف)
 صلاح خليل (المونتير المساعد)
 طلعت على احمد (كوافير)
 شريف المرشدى (كوافير)
 صفوت عبد الخالق (مسجل الصوت)
 علاء صبحى (كلاكيت)
 سيد حامد (ميكساج)
 عادل المغربى (مهندس ديكور)

 لينكات برانيه 
 يوتيوب
https://m.youtube.com/watch?v=Dr5SztsMvzo

 مصادر 
 السينما.كوم
https://elcinema.com/work/1010955/

تصنيف:عادل امام
تصنيف:افلام مصريه
تصنيف:افلام 1997